**პროექტი: ახალი სოციალური სერვისი - ,,თაობებს შორის ტექნოლოგიური ხიდი“**

**პროექტი ხორციელდება დმანისის მუნიციპალიტეტში ევროკავშირის** ფინანსური მხარდაჭერით **CENN-ის** მიმდინარე პროექტის „სამოქალაქო საზოგადოების გაძლიერება ინკლუზიური და მწვანე პოსტ-კოვიდ აღდგენისთვის“ ფარგლებში. პროექტი არის თანამონაწილეობითი -დმანისის მერიისა და ორი ა(ა)იპ: ,,სათნოების სახლი“ და ,,მხარდაჭერის სახლი“ შემადგენლობით.

**პროექტის მიზანია** შეიქმნას თაობათაშორისი ურთიერთმხარდაჭერის სოციალური სერვისი, რომელიც ხელს შეუწყობს მუნიციპალიტეტში მცხოვრებ ხანდაზმულებსა და სოციალურად დაუცველ მოზარდებს მათი სოციალიზაციის, ცოდნის და უნარების გაუმჯობესებას.

**პროექტის ამოცანებია: ერთის მხრივ,**  მოზარდი თაობის და ახალგაზრდების ცოდნის გაღრმავება და მათი ტექნოლოგიური უნარ-ჩვევების გაძლიერება და **მეორეს მხრივ,** თაობათაშორისი ურთიერთობების, ცოდნის და უნარების ურთიერთ გაძლიერება ხანდაზმულებისა და ახალგაზრდების დაინტერესებითა და პროექტში მათი ჩართულობით.

,,მხარდაჭერის სახლისა“ და ,,სათნოების სახლის“ ბენეფიციარებისათვის განხორციელდება ერთობლივი პროექტი, სადაც დაგეგმილია უფროსი თაობის რესოციალიზაცია და მათი აქტიური ცხოვრების ხელშეწყობა, ასევე მოზარდი თაობის ცოდნის გაღრმავება და მათი ტექნოლოგიური უნარ - ჩვევების გაძლიერება. პროექტი მოსახლეობის სხვადასხვა ასაკის და სოციალური ჯგუფის წარმომადგენლებისთვის, მუნიციპალიტეტის და სამოქალაქო ორგანიზაციის თანამშრომლობით, ქმნის მდგრად, ინოვაციურ სოციალურ მომსახურებას.

პროექტი უზრუნველყოფს:

* კოდინგის საბაზისო უნარების ტრენინგის ჩატარებას ახალგაზრდა ლიდერებისთვის (16-18 წლის ასაკის 8 ახალგაზრდა ლიდერისთვის);
* კოდინგის საბაზისო უნარების სასწავლო კურსის ჩატარება ააიპ ,,სათნოების სახლის“ ბავშვებისთვის (15 ბავშვი);
* ინგლისური ენის ერთობლივი სწავლება ხანდაზმულების და ბავშვებისთვის ( 17 მონაწილე)

პროექტის განხორციელების ვადებია: 2024 წლის მაისი - 2025 წლის თებერვალი

**საკონტაქტო ინფორმაცია:** ააიპ მხარდაჭერის სახლისდმანისის ფილიალის მენეჯერი**, ეკატერინე ოქრიაშვილი**

ელ.ფოსტა:e.okriashvili60@gmail.com; მობ: +995 599 0770620

 